Contract pentru Edward Iordănescu. Reacția lui Răzvan Burleanu, șeful Federației Române de Fotbal
EURO 2024 e transmis în direct de Pro TV, Pro Arena și VOYO.
Președintele Federației Române de Fotbal, Răzvan Burleanu, a discutat despre un subiect delicat: situația lui Edward Iordănescu la națională. Selecționerul a calificat echipa de pe primul loc în Grupa I a preliminariilor la EURO 2024, însă contractul său se încheie după turneul din Germania.
Contract pentru Edward Iordănescu. Reacția lui Răzvan Burleanu, șeful Federației Române de Fotbal
Șansele sunt mari ca fiul lui Anghel Iordănescu să continue pe banca tricolorilor, însă la începutul anului s-a tot rostogolit informația cum că antrenorul ar vrea să părăsească prima reprezentativă după turneul final.
Burleanu dă asigurări că nu se pune problema aspectului financiar și lasă de înțeles că Iordănescu va continua în fruntea tricolorilor și după ediția din Germania.
România nu a mai jucat la EURO din 2016, când selecționata tricoloră era antrenată de Anghel Iordănescu.
"Atât FRF cât şi Edi ne dorim ca atunci când mergem la Euro să ştim ce se va întâmpla după aceea. Astfel încât vă asigurăm că până la plecarea la Euro vom avea o decizie. În momentul de faţă simţim, ambele părţi, că ne dorim să continuăm. Absolut niciodată nu a fost un subiect important aspectul financiar în ultimii 9-10 ani, cu o singură excepţie", a spus Burleanu.
Actualul contract al selecţionerului este valabil până la finalul Campionatului European, transmis în direct de Pro TV, Pro Arena și VOYO.
România, meciuri amicale în martie
Vineri, 22 martie, 21:45, Arena Națională (București): ROMÂNIA – Irlanda de Nord
Marți, 26 martie, 21:30, Civitas Metropolitano (Madrid): Columbia – ROMÂNIA
Urmăriți SPORT.RO și pe Google News